Neuvoston asetus (ETY) N:o 1208/81, annettu 28 päivänä huhtikuuta 1981, yhteisön täysikasvuisten nautaeläinten ruhojen luokitteluasteikosta



Virallinen lehti nro L 123 , 07/05/1981 s. 0003 - 0006

Suomenk. erityispainos Alue 3 Nide 13 s. 0062

Espanjank. erityispainos: Luku 03 Nide 21 s. 0191

Ruotsink. erityispainos Alue 3 Nide 13 s. 0062

Portugalink. erityispainos: Luku 03 Nide 21 s. 0191



NEUVOSTON ASETUS (ETY) N:o 1208/81, annettu 28 päivänä huhtikuuta 1981, yhteisön täysikasvuisten nautaeläinten ruhojen luokitteluasteikosta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna vuoden 1979 liittymisasiakirjalla, ottaa huomioon täysikasvuisten nautojen ohjehinnan ja interventiohinnan vahvistamisesta markkinointivuodelle 1980/1981 sekä yhteisön täysikasvuisten nautojen ruhojen luokitteluasteikon käyttöönottamisesta 5 päivänä kesäkuuta 1980 annetun neuvoston asetuksen (ETY) N:o 1358/80 () ja erityisesti sen 4 artiklan 1 kohdan, ottaa huomioon komission ehdotuksen, sekä katsoo, että asetuksessa (ETY) N:o 1358/80 säädetään, että naudanliha-alan hintojen toteaminen ja interventiotoimenpiteet suoritetaan yhteisön täysikasvuisten nautojen ruhojen luokitteluasteikon perusteella, luokittelu tehdään lihakkuuden ja rasvaisuuden perusteella; näiden kahden perusteen yhteiskäyttö mahdollistaa täysikasvuisten nautojen ruhojen jaon eri luokkiin; näin luokitellut ruhot olisi varustettava tunnistemerkinnällä, tämän asetuksen yhdenmukaisen soveltamisen varmistamiseksi yhteisössä on tarpeen säätää yhteisön tarkastuskomitean paikalla tekemistä tarkastuksista, ja ottaen huomioon yhteisön luokitteluasteikon täytäntöönpanosta jäsenvaltioissa johtuvat käytännön ongelmat, on tarpeen säätää sen asteittaisesta täytäntöönpanosta, ON ANTANUT TÄMÄN ASETUKSEN: 1 artikla Tässä asetuksessa vahvistetaan yhteisön täysikasvuisten nautojen ruhojen luokitteluasteikko. 2 artikla 1. Tässä asetuksessa tarkoitetaan: a) "ruholla" teurastettujen eläinten kokoruhoja, joista on laskettu veri, poistettu sisälmykset ja jotka on nyljetty ja jotka tarjotaan: P ilman päätä ja sorkkia; pään on oltava katkaistu ylemmän niskanivelen etupuolelta, sorkat on oltava katkaistu etupolvinivelistä tai kinnernivelistä, P ilman rinta- ja vatsaontelon elimiä, munuaisineen, munuaisrasvoineen ja lantion rasvakasautumineen tai ilman niitä, P ilman sukupuolielimiä ja niihin kiinnittyneitä lihaksia, ilman utareita ja utarerasvaa; b) "puoliruholla" tuotetta, joka on saatu halkaisemalla a alakohdassa tarkoitettu ruho symmetrisesti kunkin kaula-, selkä-, lanne- ja ristinikaman keskikohdasta sekä rintalastan ja häpyliitoksen keskikohdasta. 2. Lisäksi markkinahintojen toteamista varten ruhot tarjotaan pintarasvoineen: P ilman munuaisia, munuaisrasvaa ja lantion rasvakasautumia, P ilman kuvelihaa ja pallealihaa, P ilman häntää, P ilman selkäydintä, P ilman takaneljänneksen kuverasvaa, P ilman reisilihakseen liittyvää pintarasvaa, P ilman kaulavaltimoa (suonirasvaa), ja kaulan on oltava katkaistu eläinlääkinnällisten määräysten mukaisesti. Jäsenvaltioilla on kuitenkin lupa hyväksyä muita tarjontamuotoja, jos kyseistä vakiotarjontamuotoa ei käytetä. Tällöin tarvittavat korjaukset näiden tarjontamuotojen sovittamiseksi vakiotarjontamuotoon määritetään asetuksen (ETY) N:o 805/68 27 artiklassa säädettyä menettelyä noudattaen. 3 artikla 1. Täysikasvuisten nautojen ruhot jaetaan seuraaviin laatuluokkiin: P nuorten kuohitsemattomien nuorempien kuin kaksivuotiaiden sonnien ruhot, P muiden kuohitsemattomien sonnien ruhot, P kuohittujen sonnien ruhot, P lehmien ruhot, P muiden naaraspuolisten nautojen ruhot. Asetuksen (ETY) N:o 805/68 27 artiklassa säädettyä menettelyä noudattaen vahvistetaan perusteet ruholaatuluokkien erottamiselle toisistaan. 2. Täysikasvuisten nautojen ruhojen luokitteleminen tapahtuu arvioimalla tässä järjestyksessä: a) lihakkuus, b) rasvaisuus, sellaisina kuin ne määritellään liitteissä I ja II. Jäsenvaltioilla on lupa jättää huomioimatta ruhojen lihakkuuden arvioimisessa lisäperusteena käytetty lihasten kehittyneisyys. Jäsenvaltioiden, jotka aikovat käyttää tätä lupaa, on annettava se tiedoksi komissiolle ja muille jäsenvaltioille. 3. Jäsenvaltioilla on lupa jakaa kukin liitteissä I ja II säädetty luokka enintään kolmeen alanimikkeeseen. 4 artikla 1. Ruhot tai puoliruhot on luokiteltava niin pian teurastuksen jälkeen kuin mahdollista ja se on tehtävä teurastamossa. 2. Luokitellut ruhot ja puoliruhot on varustettava tunnistemerkinnällä. 3. Ennen tunnistemerkillä varustamista jäsenvaltioilla on lupa poistaa ulkoinen rasva ruhoista tai puoliruhoista, jos se on niiden rasvaisuuden huomioon ottaen perusteltua. Ulkoisen rasvan poistamisen soveltamisen edellytykset määritetään asetuksen (ETY) N:o 805/68 27 artiklassa säädettyä menettelyä noudattaen. 5 artikla Paikalla tapahtuvat tarkastukset suorittaa yhteisön tarkastuskomitea, jossa on komission asiantuntijoita ja jäsenvaltioiden nimeämiä asiantuntijoita. Komitea antaa komissiolle kertomuksen tehdyistä tarkastuksista. Tarvittaessa komissio toteuttaa tarvittavat toimenpiteet luokittelun yhdenmukaisesti. Tarkastukset tehdään yhteisön puolesta, joka myös vastaa niistä johtuvista kustannuksista. Tämän artiklan soveltamista koskevat yksityiskohtaiset säännöt annetaan asetuksen (ETY) N:o 805/68 27 artiklassa säädettyä menettelyä noudattaen. 6 artikla Täydentävät säännökset, joissa määritellään tarkasti lihakkuus- ja rasvaisuusluokat, annetaan 30 päivään kesäkuuta 1981 mennessä asetuksen (ETY) N:o 805/68 27 artiklassa säädettyä menettelyä noudattaen. Komissio antaa neuvostolle 31 päivään joulukuuta 1981 mennessä kertomuksen ongelmista, joita aiheutuu yhteisön asteikon täytäntöönpanosta eri jäsenvaltioissa ja erityisesti 3 artiklan 2 kohdan toisen alakohdan säännösten soveltamisesta. Neuvosto päättää komission ehdotuksesta 31 päivään maaliskuuta 1982 mennessä kyseistä kertomusta tarkasteltuaan päivämäärästä, josta alkaen markkinahinnat todetaan ja interventiotoimenpiteet toteutetaan yhteisön asteikon perusteella. Markkinahintojen toteamisen soveltamispäivään hinnat rekisteröidään rinnakkaisesti, noudattaen yhtäältä nykyään voimassa olevia yhteisön ja kansallisia säännöksiä ja toisaalta tämän asetuksen säännösten mukaisesti asteittain laadittavia hallinnollisia menetelmiä. 7 artikla Tämä asetus tulee voimaan markkinointivuoden 1981/1982 alusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 28 päivänä huhtikuuta 1981. Neuvoston puolesta Puheenjohtaja J. de KONING () EYVL N:o L 148, 28.6.1968, s. 24 () EYVL N:o L 140, 5.6.1980, s. 4 LIITE I >TAULUKON PAIKKA> LIITE II >TAULUKON PAIKKA>